
******

**ΕΛΛΗΝΙΚΗ ΔΗΜΟΚΡΑΤΙΑ Καλλιθέα, 15/05/2025**

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ ΑΡ. ΠΡΩΤ.: …26161………..**

**ΓΡΑΦΕΙΟ ΠΡΟΕΔΡΟΥ ΔΑΕΚ**

ΤΑΧ.Δ/ΝΣΗ : Φορνέζη 2

ΤΑΧ.ΚΩΔ. : 176 76 Καλλιθέα

**ΠΡΟΣ**

ΤΟΝ ΠΡΟΕΔΡΟ ΤΟΥ

ΔΗΜΟΤΙΚΟΥ ΣΥΜΒΟΥΛΙΟΥ

**ΘΕΜΑ** : «Τροποποίηση της υπ’ αρ. 52/2025 απόφασης του Δημοτικού Συμβουλίου σχετικά με την βιωσιμότητα του Νομικού Προσώπου Ιδιωτικού Δικαίου ‘’ΔΗΜΟΤΙΚΗ ΑΝΩΝΥΜΗ ΕΤΑΙΡΕΙΑ ΚΑΛΛΙΘΕΑΣ’’»

\*\*\*\*\*

Με την υπ’ αρ. 52/2025 απόφασή του, το Δημοτικό Συμβούλιο Καλλιθέας εκ παραδρομής αποφάσισε ομόφωνα να:

«εγκρίνει την ενίσχυση των εσόδων του ΝΠΙΔ με την επωνυμία «ΔΗΜΟΤΙΚΗ ΑΝΩΝΥΜΗ ΕΤΑΙΡΕΙΑ ΚΑΛΛΙΘΕΑΣ» (Δ.Α.Ε.Κ.), με την παραχώρηση προς αυτό των εσόδων από την εκμίσθωση των παρακάτω περιπτέρων, που κατά την προηγούμενη χρήση ανήλθαν στο ποσό των 72.625,92 ευρώ (πλέον 26.400,00 ευρώ που οφείλονται και δεν έχουν εισπραχθεί ακόμη), τα οποία αναλυτικά έχουν ως εξής …»,

αντί του ορθού:

«εγκρίνει την παραχώρηση προς το ως άνω ΝΠΙΔ με την επωνυμία «ΔΗΜΟΤΙΚΗ ΑΝΩΝΥΜΗ ΕΤΑΙΡΕΙΑ ΚΑΛΛΙΘΕΑΣ» της διαχείρισης των παρακάτω σχολαζόντων περιπτέρων, που παραχωρήθηκαν στον Δήμο, σύμφωνα με το άρθρο 76 του Ν. 4257/2014 (ΦΕΚ Α’ 93/14.04.2014) και την εγκύκλιο Νο 38 (υπ’ αρ. πρωτ. 23463/06.06.2014 του Τμήματος Οργάνωσης και Λειτουργίας ΟΤΑ της Διεύθυνσης Οργάνωσης και Λειτουργίας ΟΤΑ της Γενικής Διεύθυνσης Τοπικής Αυτοδιοίκησης του Υπουργείου Εσωτερικών) και τις οριζόμενες σε αυτά προϋποθέσεις και ρυθμίσεις. Σημειώνεται ότι τα έσοδα από την εκμίσθωση των παρακάτω περιπτέρων κατά την προηγούμενη χρήση ανήλθαν στο ποσό των 72.625,92 ευρώ (πλέον 26.400,00 ευρώ που οφείλονται και δεν έχουν εισπραχθεί ακόμη), τα οποία αναλυτικά έχουν ως εξής …».

**Για τους λόγους αυτούς**

Αιτούμεθα την τροποποίηση της υπ’ αρ. 52/2025 απόφασης του Δημοτικού Συμβουλίου, σύμφωνα με τα ως άνω αναφερόμενα.

Ο ΠΡΟΕΔΡΟΣ ΔΑΕΚ

Εσωτερική Διανομή

-Γραφείο Δημάρχου

-Γραφείο Γεν. Γραμματέα ΑΝΕΣΤΗΣ ΦΩΤΟΠΟΥΛΟΣ

-Γραφείο Προέδρου ΔΑΕΚ